  Майя Бывальцева Удмуртиысь 37 эм огазеяськонъёслэн 84 юртъёсазы 2017-тӥ арын вылӥ ӝоглыко интернет вуоз. 12-тӥ толшоре со сярысь ивортӥзы улосвылысь тазалыкез утёнъя министерствоын. 2016-тӥ ар пумозь 255 объектъёсы вуиз. Кызьы валэктӥзы пресс-службаын, выли ӝоглыко интернет телемедициная сӧзнэтэ пырон понна кулэ, со элькунамы улӥсьёслы валтӥсь федерал но улосвыл эм огазеяськонъёсысь ӧнерчиослэсь визь-кенеш басьтыны луонлык сётоз. Тодэ вайытом, кылем арын толсуре Россилэн азьмуртэз Владимир Путин кунысь вань эмъюртъёсты вылӥ ӝоглыко интернетэн герӟан ужпумез кык арскын быдэстыны косӥз. Со висисьёсын онлайн-консультациос нуыны, эмчиослы ужан амалъёсын тодматскыны, картаосты электрон амалэн нуыны, озьы дырез шыръяны, луонлык сётоз. Тегъёс: Тазалык Интернет Удмуртия Тазалыкезутёнъяминистерство эмъяськонниос  